Հարթաշեն (Սյունիքի մարզ)

Անվան այլ կիրառումների համար տե՛ս՝ Հարթաշեն Հարթաշեն, գյուղ Հայաստանի Սյունիքի մարզի Գորիս համայնքում՝ հայ-ադրբեջանական շփման գծի հարևանությամբ։ Գորիս քաղաքից հեռու է 3-4 կմ դեպի հարավ-արևմուտք, սարավանդի վրա, բարձրությունը ծովի մակերևույթից` մոտ 1460 մ։ Հեռավորությունը Կապան մարզկենտրոնից ճանապարհով կազմում է մոտ 93 կմ։ Գյուղը կազմավորվել է 1970-1974 թթ. Այգեձոր, Ազատաշեն և Ձորաշեն գյուղերի բնակիչներին այստեղ բնակեցվելով։ Մասն է կազմել Գորիսի շրջանի, 1995 թվականից մտնում է ՀՀ Սյունիքի մարզի մեջ։ Պատմություն Հարթաշենը հիմնադրվել և կառուցվել է 1970-1974 թթ.՝ Այգեձոր, Ազատաշեն և Ձորաշեն լքված գյուղերի բնակիչների կողմից։ Դրանք հին գյուղեր էին, որոնք հիշատակվում են Մաղանջազ, Ալիղուլիշեն, Կյորու անուններով։ Այդ գյուղերում կան բնական քարայրեր, խաչքարերով գերեզմանոցներ, եկեղեցիների ավերակներ, որոնք վկայում են դրանց հին (10-17 դդ.) լինելու մասին։ Կառուցվել է հարթավայրում, այստեղից էլ նրա Հարթաշեն անվանումը։ Բնակչություն Ըստ Հայաստանի 2011 թ. մարդահամարի արդյունքների՝ Հարթաշենի մշտական բնակչությունը կազմել է 717, առկա բնակչությունը՝ 632 մարդ։ Բնակվել են հայեր, բնակչության փոփոխությունը ժամանակի ընթացքում՝ ստորև. Տնտեսություն Բնակչությունը զբաղվում է անասնապահությամբ, հացահատիկի, կարտոֆիլի և կերային կուլտուրաների մշակությամբ։ Տես նաև Հարթաշենի պատմության և մշակույթի անշարժ հուշարձանների ցանկ (Սյունիքի մարզ) Արտաքին հղումներ Էջը Սյունիքի մարզպետարանի կայքում Արխիվացված 2014-01-29 Wayback Machine Ծանոթագրություններ